El Centre Cultural Tívoli obri les seues portes a la I Trobada Coral organitzada per la Coral Los Silos
2025-07-24

La música coral serà la protagonista indiscutible a Burjassot dissabte que ve 21 de maig. Ho serà de la mà de la Coral Los Silos, formada gràcies a la tenacitat, treball i esforç de l’Agrupació Musical Los Silos de Burjassot que aqueix dia ha organitzat la seua I Trobada de Cors que tindrà lloc en el Centre Cultural Tívoli a partir de les 19 hores.

Comptant amb la col·laboració de l’Ajuntament de Burjassot, la Coral Los Silos compartirà escenari amb la Coral Polifònica de l’Associació Amics de la Música, de Meliana i la Coral Polifònica La Lírica, de Silla.

Les tres formacions interpretaran una selecció de les seues millors peces per a delit dels presents en el Tívoli. L’entrada és lliure i gratuïta.